Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 577/98 ón gComhairle maidir le suirbhé samplach ar an bhfórsa saothair a eagrú sa Chomhphobal /* COM/2013/0155 final - 2013/0084 (COD) */





MEABHRÁN MÍNIÚCHÁIN 1. COMHTHÉACS AN TOGRA Sa Chonradh ar Fheidhmiú an Aontais Eorpaigh (CFAE) déantar idirdhealú idir na cumhachtaí arna dtarmligean chuig an gCoimisiún d’fhonn gníomhartha neamhreachtacha a bhfuil feidhm ghinearálta leo a ghlacadh chun eilimintí neamhriachtanacha áirithe a fhorlíonadh nó a leasú i ngníomh reachtach ar leith, mar atá leagtha síos in Airteagal 290(1) den CFAE (gníomhartha tarmligthe), agus na cumhachtaí arna dtabhairt don Choimisiún d’fhonn coinníollacha aonfhoirmeacha a ghlacadh chun gníomhartha de chuid an Aontais atá ina gceangal dlí a chur chun feidhme, mar atá leagtha síos in Airteagal 291(2) den CFAE (gníomhartha cur chun feidhme). Tá gealltanas tugtha ag an gCoimisiún[1], faoi Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún[2], athbhreithniú a dhéanamh ar ghníomhartha reachtacha a bhfuil tagairtí iontu faoi láthair don nós imeachta rialúcháin lena ngabhann grinnscrúdú i bhfianaise na gcritéar atá leagtha síos sa Chonradh. Is é an cuspóir foriomlán gach foráil a thagraíonn don nós imeachta rialúcháin lena ngabhann grinnscrúdú a bhaint as gach ionstraim reachtach faoi dheireadh sheachtú téarma na Parlaiminte (Meitheamh 2014). Agus Rialachán (CE) Uimh. 577/98 an 9 Márta 1998 maidir le suirbhé samplach ar an bhfórsa saothair a eagrú sa Chomhphobal[3] á chur in oiriúint do rialacha nua an CFAE, rinneadh na cumhachtaí a thugtar don Choimisiún faoi láthair leis an Rialachán sin a athaicmiú. Is é Suirbhé ar an bhFórsa Saothair (SFS) an AE an suirbhé is mó ar theaghlaigh san Eoraip. Tá na torthaí uaidh maidir le fostaíocht, dífhostaíocht agus daoine lasmuigh de mhargadh an tsaothair mar phríomhfhoinse an chórais faisnéise staitistiúil maidir le margaí saothair san Aontas Eorpach. Tugann an SFS na táscairí go háirithe i dtaca le trí chinn de spriocanna ceannlíne na straitéise Eoraip 2020. Tá na hinstitiúidí staidrimh náisiúnta freagrach as an sampla a roghnú, na ceistneoirí a ullmhú, na hagallaimh dhíreacha a dhéanamh leis na teaghlaigh agus na torthaí a sheoladh ar aghaidh chuig Eurostat i gcomhréir leis an scéim chomhchoiteann um chódú. Gach bliain, déantar an bun-SFS a fhorlíonadh le modúl ar a dtugtar modúl ad hoc. Cé gurb ionann an t ábhar spéise atá sa phríomhchuid den suirbhé ar an leibhéal náisiúnta agus ar an leibhéal Eorpach, bíonn na modúil ad hoc a athraíonn gach bliain ag freastal ar thionscnaimh bheartais Eorpacha den chuid is mó, lena n-áirítear Straitéis Fostaíochta na hEorpa, an tionscnamh suaitheanta An Óige ag Gluaiseacht, an Straitéis Chomhionannais idir Mná agus Fir, an clár oibre Eorpach um lánpháirtíocht agus an Pacáiste Fostaíochta. Tá sé fíorthábhachtach do lucht déanta cinntí an AE sonraí ardchaighdeáin ón modúl ad hoc a tháirgeadh go hinbhuanaithe, agus dá bhrí sin tá sé bearthaithe foráil a dhéanamh maidir le maoiniú sa Rialachán. 2. TORTHAÍ AN CHOMHAIRLIÚCHÁIN LEIS NA PÁIRTITHE LEASMHARA AGUS MEASÚNUITHE TIONCHAIR Chuathas i gcomhairle le Stiúrthóirí an Staidrimh Shóisialta agus leis an gCoiste um an gCóras Staidrimh Eorpach. Ní raibh aon ghá le measúnú tionchair. 3. EILIMINTÍ DLÍ AN TOGRA Is iad seo a leanas cuspóirí an togra seo: (i) Rialachán (CE) Uimh. 577/98 a mhodhnú agus a chur in oiriúint don chomhthéacs nua institiúideach. Is í an aidhm atá ann go háirithe na cumhachtaí atá ag an gCoimisiún a aithint agus an nós imeachta iomchuí a bhunú chun bearta a ghlacadh ar bhonn na gcumhachtaí sin. Tá sé de chumhacht ag an gCoimisiún gníomhartha tarmligthe a ghlacadh i gcomhréir le hAirteagal 290 den CFAE, d'fhonn eilimintí áirithe neamhriachtanacha de Rialachán (CE) Uimh. 577/98 fhorlíonadh nó a leasú. Go háirithe, féadfaidh an Coimisiún inneachar na modúl ad hoc, na sainmhínithe agus aon choigeartú ar liosta athróga na suirbhéanna is gá a dhéanamh de thoradh fhorbairt na dteicníochtaí agus na gcoincheap a ghlacadh, trí bhíthin gníomhartha tarmligthe. Chomh maith leis sin, féadfaidh an Coimisiún an liosta d'athróga struchtúracha a ghlacadh, trí bhíthin gníomhartha tarmligthe, lena n-áirítear, an samplamhéid íosta agus minicíocht an bhailithe. Ba cheart don Choimisiún a áirithiú nach gcuireann na gníomhartha tarmligthe sin ualach suntasach riaracháin breise ar na Ballstáit ná ar na freagróirí. Tugtar cumhachtaí cur chun feidhme don Choimisiún d'fhonn coinníollacha aonfhoirmeacha a áirithiú a bhaineann le tarchur faisnéise staidrimh, go háirithe trí na rialacha a ghlacadh maidir le seiceáil agus códú na n-athróg agus an liosta prionsabal chun ceisteanna a fhoirmliú a bhaineann le staid an tsaothair, i gcomhréir leis an nós imeachta scrúdúcháin dá dtagraítear in Airteagal 5 de Rialachán (AE) Uimh. 182/2011. (ii) le go mbeidh an Coimisiún in ann ranníocaíocht airgeadais a dhéanamh. Beartaítear seo i bhfianaise thábhacht mhodúil ad hoc an tSuirbhé ar an bhFórsa Saothair chun tacú le beartais an Aontais. Tá sé beartaithe ranníocaíocht den sórt sin ón Aontas chun cur chun feidhme na modúl sin a mhaoiniú a dhéanamh le nósanna imeachta deontais, gan gairmeacha tograí. Tá na deontais le bronnadh ar na hinstitiúidí staidrimh náisiúnta agus ar údaráis náisiúnta eile dá dtagraítear in Airteagal 5(2) de Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le staidreamh Eorpach[4]. Sa chaoi go mbeifear in ann nósanna imeachta riaracháin cuid mhaith níos simplí a úsáid agus chun an baol go mbeidh earráidí a bhaineann le bainistiú deontas ann a laghdú go suntasach, féadfar úsáid cnapshuimeanna a mholadh i gcomhréir le hAirteagal 124(1) den Rialachán Airgeadais. · Bunús dlí Airteagal 338(1) den Chonradh ar Fheidhmiú an Aontais Eorpaigh. · Rogha ionstraime Rialachán ó Pharlaimint na hEorpa agus ón gComhairle. 4. IMPLEACHTAÍ BUISÉADACHA Tá na himpleachtaí buiséadacha leagtha amach sa ráiteas airgeadais. · An Limistéar Eorpach Eacnamaíoch Ábhar a bhaineann leis an LEE atá sa ghníomh atá beartaithe agus ba cheart, dá bhrí sin, an Limistéar Eorpach Eacnamaíoch a chuimsiú ann. 2013/0084 (COD) Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 577/98 ón gComhairle maidir le suirbhé samplach ar an bhfórsa saothair a eagrú sa Chomhphobal (Téacs atá ábhartha maidir leis an LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 338(1) de, Ag féachaint don togra ón gCoimisiún Eorpach, Tar éis an dréachtghníomh reachtach a chur chuig na Parlaimintí náisiúnta, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1) Mar thoradh ar theacht i bhfeidhm an Chonartha ar Fheidhmiú an Aontais Eorpaigh (CFAE), caithfear na cumhachtaí atá tugtha don Choimisiún a ailíniú le hAirteagal 290 agus le hAirteagal 291 den CFAE. (2) Tá gealltanas tugtha ag an gCoimisiún[5], faoi Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún[6], athbhreithniú a dhéanamh ar ghníomhartha reachtacha a bhfuil tagairtí iontu faoi láthair don nós imeachta rialúcháin lena ngabhann grinnscrúdú i bhfianaise na gcritéar atá leagtha síos sa Chonradh. (3) Ba cheart cumhacht a bheith ag an gCoimisiún gníomhartha tarmligthe a ghlacadh i gcomhréir le hAirteagal 290 den CFAE d'fhonn gnéithe áirithe neamhriachtanacha de ghníomhartha reachtacha ar leith a fhorlíonadh nó a leasú, go háirithe chun forbairtí eacnamaíocha, sóisialta agus teicniúla a chur san áireamh. Ba cheart don Choimisiún a áirithiú nach gcuirfidh na gníomhartha tarmligthe sin ualach suntasach riaracháin breise ar na Ballstáit ná ar na freagróirí. (4) I Rialachán (CE) Uimh. 577/98 an 9 Márta 1998 ón gComhairle maidir le suirbhé samplach ar an bhfórsa saothair a eagrú sa Chomhphobal[7], tá tagairtí don nós imeachta rialúcháin lena ngabhann grinnscrúdú agus dá bhrí sin ba cheart athbhreithniú a dhéanamh air i bhfianaise na gcritéar atá leagtha síos sa Chonradh. (5) Ba cheart cumhacht a bheith ag an gCoimisiún gníomhartha tarmligthe a ghlacadh i gcomhréir le hAirteagal 290 den CFAE d'fhonn gnéithe áirithe neamhriachtanacha de Rialachán (CE) Uimh 577/98 a fhorlíonadh nó a leasú maidir le hinneachar na modúl ad hoc, na sainmhínithe, agus aon choigeartú ar liosta athróga na suirbhéanna is gá a dhéanamh de thoradh fhorbairt na dteicníochtaí agus na gcoincheap. Chomh maith leis sin, ba cheart é a thabhairt de chumhacht don Choimisiún gníomhartha tarmligthe a ghlacadh d'fhonn an liosta d'athróga struchtúracha a ghlacadh, lena n-áirítear an samplamhéid íosta agus minicíocht an bhailithe. (6) Tá sé thar a bheith tábhachtach go gcuirfidh an Coimisiún comhairliúcháin iomchuí i gcrích le linn a chuid oibre ullmhúcháin, lena n-áirítear le saineolaithe. Le linn dó gníomhartha tarmligthe a ullmhú agus a tharraingt suas, ba cheart don Choimisiún a áirithiú go ndéanfar doiciméid ábhartha a chur chuig Parlaimint na hEorpa agus chuig an gComhairle ar bhealach comhuaineach, tráthúil agus iomchuí. (7) Chun dálaí aonfhoirmeacha a áirithiú chun an Rialachán seo a chur chun feidhme ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011. (8) I bhfianaise thábhacht mhodúil ad hoc an tSuirbhé ar an bhFórsa Saothair chun tacú le beartais an Aontais, tá ranníocaíocht ón Aontas chun cur chun feidhme na modúl sin a mhaoiniú beartaithe trí nósanna imeachta deontais, gan gairmeacha tograí. Bronnfar na deontais ar na hinstitiúidí staidrimh náisiúnta agus ar údaráis náisiúnta eile dá dtagraítear in Airteagal 5(2) de Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le staidreamh Eorpach[8]. Féadfaidh deontais arna soláthar chun suirbhéanna ar an bhfórsa saothair a dhéanamh a bheith i bhfoirm cnapshuimeanna. Sa chomhthéacs seo, ba cheart úsáid na gcnapshuimeanna a bheith ar an bpríomh-mhodh chun bainistiú na ndeontas a shimpliú. (9) De mhaolú ar Airteagal 126(3) de Rialachán (AE, Euratom) Uimh. 966/2012 ó Pharlaimint na hEorpa agus ón gComhairle an 25 Deireadh Fómhair 2012 maidir leis na rialacha airgeadais is infheidhme maidir le buiséad ginearálta an Aontais[9], i bhfianaise an mhéadaithe ar an ualach riaracháin a bhaineann leis an bhfaisnéis bhreise atá le bailiú don Suirbhé ar an bhFórsa Saothair, faisnéis a rannchuideoidh leis na táscairí a sholáthar i dtaca le trí chinn de spriocanna ceannlíne na straitéise Eoraip 2020, is gá costais tuarastail phearsanra na gcóras riaracháin náisiúnta a chómhaoiniú fiú dá dtabharfadh an t-údarás poiblí ábhartha faoin mbeart a dtacaítear leis gan deontas ón AE. (10) I gcomhréir le prionsabal na comhréireachta, chun an bunchuspóir a bhaint amach, mar atá ailíniú na gcumhachtaí atá tugtha don Choimisiún le hAirteagal 290 agus le hAirteagal 291 den CFAE, is gá agus is iomchuí rialacha a leagan síos maidir lena leithéid d’ailíniú i Rialachán (CE) Uimh. 577/98. Ní théann an Rialachán seo thar a bhfuil riachtanach chun an cuspóir sin a bhaint amach, i gcomhréir le hAirteagal 5(4) den Chonradh ar an Aontas Eorpach. (11) Chun deimhneacht dhlíthiúil a áirithiú, is gá nach ndéanfaidh an Rialachán seo difear do na nósanna imeachta chun bearta arna dtionscnamh ach nach bhfuil críochnaithe roimh theacht i bhfeidhm an Rialacháin seo a ghlacadh. (12) Ba cheart, dá bhrí sin, Rialachán (CE) Uimh. 577/98 a leasú dá réir, TAR ÉIS AN RIALACHÁN SEO A GHLACADH: Airteagal 1 Leasaítear Rialachán (CE) Uimh. 577/98 mar a leanas: (1) Leasaítear Airteagal 4 mar seo a leanas: (a) cuirtear an méid seo a leanas in ionad mhír 2 agus mhír 3: ‘2. Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 7c, maidir leis na sainmhínithe agus aon choigeartú ar liosta athróga na suirbhéanna is gá a dhéanamh de thoradh fhorbairt na dteicníochtaí agus na gcoincheap. Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 7c, maidir le liosta d'athróga (dá ngairfear 'athróga struchtúracha' anseo feasta), lena n-áirítear an samplamhéid íosta agus minicíocht an bhailithe, amach as saintréithe an tsuirbhé atá sonraithe i mír 1 nach gá suirbhé a dhéanamh orthu ach mar mheáin bhliantúla ag tagairt do 52 seachtain, seachas mar mheáin ráithiúla 3. Glacfaidh an Coimisiún rialacha, trí bhíthin gníomhartha cur chun feidhme, maidir le seiceáil, códú na n-athróg agus an liosta prionsabal chun ceisteanna a fhoirmliú a bhaineann le staid an tsaothair. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 8(2).’ (b) scriostar mír 4. (2) Cuirtear Airteagail 7a, 7b agus 7c isteach mar seo a leanas: ‘Airteagal 7a Modúil ad hoc 1. Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 7c maidir le sraith bhreise d'athróga (dá ngairfear 'modúl ad hoc' anseo feasta) d'fhonn an fhaisnéis dá dtuairiscítear in Airteagal 4(1) a fhorlíonadh, lena n-áirítear an t ábhar, an tréimhse thagartha, an tsamplamhéid (cothrom le nó níos lú ná an tsamplamhéid arna cinneadh i gcomhréir le hAirteagal 3) agus an spriocdháta chun na torthaí a tharchur (a d'fhéadfadh a bheith difriúil ón spriocdháta i gcomhréir le hAirteagal 6). 2. Déanfar liosta mionsonraithe na faisnéise atá le bailiú i modúl ad hoc a tharraingt suas ar a laghad 12 mhí roimh thús na tréimhse tagartha don mhodúl sin. Ní beidh níos mó ná aon athróg déag i modúl ad hoc. Airteagal 7b Foráil maidir le maoiniú Féadfaidh an tAontas tacaíocht airgeadais a bhronnadh ar na hinstitiúidí staidrimh náisiúnta agus ar údaráis náisiúnta eile dá dtagraítear dóibh mar thairbhithe ainmnithe in Airteagal 5(2) de Rialachán (CE) Uimh 223/2009, maidir leis na modúil ad hoc dá dtagraítear in Airteagal 7a a chur chun feidhme i gcomhréir le hAirteagal X de Rialachán (AE) Uimh. XX/XX ó Pharlaimint na hEorpa agus ón gComhairle maidir le Clár an Aontais Eorpaigh um Athrú Sóisialta agus um Nuálaíocht[10], [COM (2011) 609 final]. Airteagal 7c Cumhachtaí tarmligthe a fheidhmiú 1. Tugtar de chumhacht don Choimisiún gníomhartha tarmligthe a ghlacadh faoi réir na gcoinníollacha atá leagtha síos san Airteagal seo. 2. Agus na cumhachtaí atá tarmligthe i gcomhréir le hAirteagal 4(2) agus le hAirteagal 7a á bhfeidhmiú aige, áiritheoidh an Coimisiún nach gcuirfidh na gníomhartha tarmligthe ualach suntasach riaracháin breise ar na Ballstáit ná ar na freagróirí. 3. Tabharfar an chumhacht chun gníomhartha tarmligthe a ghlacadh dá dtagraítear in Airteagal 4(2) agus Airteagal 7a don Choimisiún ar feadh tréimhse neamhchinntithe. (Publications office: please insert the exact date of the entry into force of the amending Regulation). 4. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 4(2) agus in Airteagal 7a a chúlghairm tráth ar bith. Má chinntear cúlghairm a dhéanamh, cuirfear deireadh le tarmligean na cumhachta a bheidh sonraithe sa chinneadh sin. Gabhfaidh éifeacht leis an gcúlghairm an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta níos déanaí ná sin a shonrófar ann. Ní dhéanfaidh sé difear do bhailíocht aon cheann de na gníomhartha tarmligthe atá i bhfeidhm cheana féin. 5. A luaithe a ghlacfaidh sé gníomh tarmligthe, tabharfaidh an Coimisiún fógra ina leith go comhuaineach do Pharlaimint na hEorpa agus don Chomhairle. 6. Ní thiocfaidh gníomh tarmligthe a ghlactar de bhun Airteagal 4(2) agus Airteagal 7a i bhfeidhm ach amháin mura mbeidh aon agóid curtha in iúl ag Parlaimint na hEorpa ná ag an gComhairle laistigh de thréimhse dhá mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dheireadh na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Cuirfear dhá mhí leis an tréimhse sin ar thionscnamh Pharlaimint na hEorpa nó na Comhairle.’ (3) Cuirtear an méid seo a leanas in ionad Airteagal 8: ‘Airteagal 8 Coiste 1. Beidh an Coiste um an gCóras Staidrimh Eorpach arna bhunú le Rialachán (CE) Uimh. 223/2009 de chúnamh ag an gCoimisiún. Coiste de réir bhrí Rialachán (AE) Uimh. 182/2011 a bheidh sa choiste sin. 2. I gcás go ndéanfar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.' Airteagal 2 Ní dhéanfaidh an Rialachán seo difear do na nósanna imeachta chun bearta a ghlacadh dá bhforáiltear i Rialachán (CE) Uimh. 577/98 arna dtionscnamh ach nach bhfuil críochnaithe roimh theacht i bhfeidhm an Rialacháin seo. Airteagal 3 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh. Beidh an Rialachán seo ina cheangal go huile agus go hiomlán agus infheidhme go díreach i ngach Ballstát. Arna dhéanamh sa Bhruiséil, Thar ceann Pharlaimint na hEorpa Thar ceann na Comhairle An tUachtarán RÁITEAS AIRGEADAIS REACHTACH 1. LEAGAN AMACH AN TOGRA/TIONSCNAIMH 1.1. Teideal an togra/tionscnaimh 1.2. Réimsí beartais lena mbaineann i gcreat ABM/ABB 1.3. An cineál togra/tionscnaimh 1.4. Cuspóirí 1.5. Na forais leis an togra/tionscnamh 1.6. Fad agus tionchar airgeadais 1.7. Modhanna bainistíochta atá beartaithe 2. BEARTA BAINISTÍOCHTA 2.1. Rialacha faireacháin agus tuairiscithe 2.2. Córas bainistíochta agus rialaithe 2.3. Bearta chun calaois agus neamhrialtachtaí a chosc 3. AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH 3.1. Ceannteidil an chreata airgeadais ilbhliantúil agus na línte buiséid ar a n-imrítear tionchar 3.2. An tionchar a mheastar a bheidh ag an togra/tionscnamh ar chaiteachas 3.2.1. Achoimre ar an tionchar a mheastar a bheidh ag an togra/tionscnamh ar chaiteachas 3.2.2. An tionchar a mheastar a bheidh ag an togra/tionscnamh ar leithreasuithe faoi chomhair oibríochtaí 3.2.3. An tionchar a mheastar a bheidh ag an togra/tionsnamh ar leithreasuithe de chineál riaracháin 3.2.4. Comhoiriúnacht don chreat airgeadais ilbhliantúil reatha 3.2.5. Ranníocaíochtaí ó thríú páirtithe 3.3. An tionchar a mheastar a bheidh ar ioncam RÁITEAS AIRGEADAIS REACHTACH 1. LEAGAN AMACH AN TOGRA/TIONSCNAIMH 1.1. Teideal an togra/tionscnaimh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 577/98 ón gComhairle maidir le suirbhé samplach ar an bhfórsa saothair a eagrú sa Chomhphobal 1.2. Réimsí beartais lena mbaineann i gcreat ABM/ABB[11] 3403 – Soláthar faisnéise staidrimh. 1.3. An cineál togra/tionscnaimh ¨ Baineann an togra/tionscnamh le beart nua ¨ Baineann an togra/tionscnamh le beart nua a leanann treoirthionscadal/réamhbheart[12] X Baineann an togra/tionscnamh le síneadh ar bheart atá ann cheana ¨ Baineann an togra/tionscnamh le beart a atreoraíodh i dtreo birt nua 1.4. Cuspóirí 1.4.1. Cuspóirí straitéiseacha ilbhliantúla an Choimisiúin ar a bhfuil an togra/tionscnamh dírithe Cláir Staidrimh na gComhphobal 2008 go 2012, Teideal VIII, 'Fostaíocht'. Rialachán (AE) Uimh. 99/2013 ó Pharlaimint na hEorpa agus ón gComhairle an 15 Eanáir 2013 maidir leis an gclár staidrimh Eorpach 2013-2017[13], roinn 3.2 ‘Eoraip an Phobail’. 1.4.2. Cuspóirí sonracha agus na gníomhaíochtaí ABM/ABB lena mbaineann Cuspóir sonrach Uimh. Cuspóir sonrach 1 – cosaint sonraí Gníomhaíochtaí ABM/ABB lena mbaineann 3403 – Soláthar faisnéise staidrimh. 1.4.3. An toradh agus an tionchar a bhfuil súil leis Sonraigh an tionchar a bheadh ag an togra/tionscnamh ar na tairbhithe/grúpaí ar a bhfuil sé dírithe. Faisnéis staidrimh a bhailiú ar ábhair shonracha a bhaineann leis an margadh saothair agus atá ábhartha maidir le tionscnaimh bheartais an AE (ábhar difriúil gach bliain, ar mholadh ó lucht déanta beartais; mar shampla, in 2010 bailíodh sonraí ar shaol na hoibre agus an saol teaghlaigh a réiteach le chéile, in 2011 bailíodh sonraí ar chás daoine faoi mhíchumas i margadh an tsaothair agus in 2012 bailíodh sonraí faoin athrú ó bheith ag obair go bheith ar pinsean. Ós rud é gur féidir an fhaisnéis sin a thrasnú leis na hathróga a bhailítear go rialta sa bhun-Shuirbhé ar an bhFórsa Saothair (SFS), cuirfidh an tionscnamh fianaise staidrimh inchomparáide ar fáil chun tionscnaimh shonracha an AE a bhaineann leis an margadh saothair a cheapadh agus chun meastóireacht a dhéanamh orthu. 1.4.4. Táscairí lena léirítear toradh agus tionchar Sonraigh na táscairí lena léirítear an faireachán ar chur chun feidhme an togra/tionscnaimh. Sainíonn an Coimisiún (Eurostat) treoirlínte comhchoiteanna don Chóras Staidrimh Eorpach chun modúil ad hoc an SFS a chur chun feidhme. Déanfar cáilíocht na sonraí staidrimh a áirithiú trí sheiceálacha sonracha ar an tsamplamhéid íosta. 1.5. Na forais leis an togra/tionscnamh 1.5.1. Na ceanglais is gá a chomhlíonadh sa ghearrthéarma nó san fhadtéarma Táscairí inchomparáide a fhoilsiú i ndáil le hábhar sonrach an mhodúil (ceann difriúil gach bliain). Foilseacháin speisialta ina ndéantar torthaí a thuairisciú. Micreashonraí a thabhairt do lucht taighde. 1.5.2. Luach breise a bhaineann le rannpháirteachas an AE Inchomparáideacht na dtorthaí ar leibhéal an AE maidir le tionscnaimh shonracha an AE — tá sé seo riachtanach ó thaobh bearta déanta beartais de. 1.5.3. Ceachtanna a foghlaimíodh ó thaithí eile dá leithéid san am a chuaigh thart Ní féidir rannpháirteachas gach Ballstáit a áirithiú ach le gníomh dlíthiúil lena ngabhann tacaíocht airgeadais ón Aontas, ar rannpháirteachas atá riachtanach le go mbeidh na sonraí úsáideach i dtaca le déanamh beartais. 1.5.4. Comhoiriúnacht d'ionstraimí ábhartha eile agus sineirgíocht a d'fhéadfadh a bheith ann Os rud é gur modúl atá ceangailte leis an Suirbhé ar an bhFórsa Saothair atá i gceist, beidh na sonraí a chuirfear ar fáil ón modúl ag teacht leis an SFS agus beifear in ann leas a bhaint astu i gcomhthráth leis, rud a fheabhsóidh na torthaí. 1.6. Fad agus tionchar airgeadais ¨ Togra/tionscnamh a bheidh i bhfeidhm ar feadh tréimhse teoranta – ¨ Togra/tionscnamh a bheidh i bhfeidhm ón [LL/MM]BBBB go dtí an [LL/MM]BBBB – ¨ Tionchar airgeadais ó BBBB go BBBB X Togra/tionscnamh a bheidh i bhfeidhm ar feadh tréimhse neamhtheoranta – Cuirfear chun feidhme é le linn na tréimhse tosaigh BBBB go BBBB – cuirfear ag feidhmiú go hiomlán ina dhiaidh sin é. 1.7. Modhanna bainistíochta atá beartaithe[14] X Bainistíocht dhíreach láraithe ag an gCoimisiún ¨ Bainistíocht indíreach láraithe trí na cúraimí cur chun feidhme a tharmligean chuig: – ¨ gníomhaireachtaí feidhmiúcháin – ¨ comhlachtaí arna mbunú ag na Comhphobail[15] – ¨ comhlachtaí náisiúnta san earnáil phoiblí/comhlachtaí a bhfuil misean de sheirbhís phoiblí acu – ¨ daoine a bhfuil sé de chúram orthu bearta ar leith a chur chun feidhme de bhun Theideal V den Chonradh ar an Aontas Eorpach agus atá sainaitheanta sa ghníomh bunaidh ábhartha de réir bhrí Airteagal 49 den Rialachán Airgeadais ¨ Bainistíocht atá comhroinnte leis na Ballstáit ¨ Bainistíocht dhíláraithe le tríú tíortha ¨ Comhbhainistíocht le heagraíochtaí idirnáisiúnta (tabhair sonraí) I gcás ina sonraítear níos mó ná modh bainistíochta amháin, tabhair sonraí sa roinn "Nótaí" le do thoil. Nótaí Déanfaidh an AE cómhaoiniú ar bhailiú na sonraí trí dheontais a thabhairt do na hInstitiúidí Staidrimh Náisiúnta (ar comhlachtaí poiblí gach ceann díobh), maoiniú a d'fhéadfadh a bheith i bhfoirm cnapshuimeanna i gcomhréir leis an Rialachán Airgeadais. 2. BEARTA BAINISTÍOCHTA 2.1. Rialacha faireacháin agus tuairiscithe Sonraigh cé chomh minic agus na coinníollacha Tá grinnthuairisciú rialta ar chur chun feidhme na cáilíochta i bhfeidhm, i gcomhréir le rialacha sonracha Eurostat. Is gá d'fhaighteoirí na ndeontas na sonraí a bailíodh agus an tuarascáil ar cháilíocht a ghabhann leo a sholáthar. 2.2. Córas bainistíochta agus rialaithe 2.2.1. Na rioscaí a aithníodh Modh díreach bainistíochta = rioscaí dosheachanta teoranta do bhainistiú na ndeontas. 2.2.2. Modhanna rialaithe atá beartaithe D'fhéadfaí an baol go mbeidh earráidí ann a laghdú trí fhoirm shimplithe na ndeontas a úsáid. 2.3. Bearta chun calaois agus neamhrialtachtaí a chosc Sonraigh bearta coisctheacha agus cosanta atá ann cheana nó atá beartaithe. Is comhlacht poiblí (Institiúid Staidrimh Náisiúnta) é gach faighteoir féideartha deontais. Deontais gan gairmeacha tograí atá i gceist. Tá rialuithe i bhfeidhm, ag cur na nósanna imeachta sonracha deontais sin san áireamh, agus tá anailís ex ante agus ex post ar an mbainistiú deontas i gceist leo. Laghdaítear go mór an baol go mbeidh earráidí ann a bhaineann le bainistiú na ndeontas trí chnapshuimeanna a úsáid, i gcomhréir le hAirteagal 124(1) den Rialachán Airgeadais, d'fhonn córas riaracháin atá simplithe go mór a bhaint amach. 3. AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH 3.1. Ceannteidil an chreata airgeadais ilbhliantúil agus na línte buiséid ar a n-imrítear tionchar · Línte buiséid atá ann cheana don chaiteachas In ord cheannteidil agus línte buiséid an chreata airgeadais ilbhliantúil. Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht Uimhir [Tuairisc………………………...……….] || LD/LN ([16]) || ó thíortha CSTE[17] || ó thíortha is iarrthóirí[18] || ó thríú tíortha || de réir bhrí Airteagal 18(1)(aa) den Rialachán Airgeadais || [XX.YY.YY.YY] || LD/LN || TÁ/NÍL || TÁ/NÍL || TÁ/NÍL || TÁ/NÍL · Línte nua buiséid atá á n-iarraidh In ord cheannteidil agus línte buiséid an chreata airgeadais ilbhliantúil. Ceannteideal an chreata airgeadais ilbhliantúil: || Líne buiséid || Saghas caiteachais || Ranníocaíocht CEANNTEIDEAL 1: Fás Cliste agus Uilechuimsitheach || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais 1a || 04 03 02 01 XX DUL CHUN CINN — Tacú le forbairt, cur chun feidhme, faireachán agus meastóireacht ar bheartas fostaíochta agus sóisialta an Aontais agus ar reachtaíocht maidir le dálaí oibre || LD || TÁ || TÁ || NÍL || NÍL 3.2. An tionchar a mheastar a bheidh ag an togra/tionscnamh ar chaiteachas 3.2.1. Achoimre ar an tionchar a mheastar a bheidh ag an togra/tionscnamh ar chaiteachas EUR milliúin (go dtí an 3ú deachúil) Ceannteideal an chreata airgeadais ilbhliantúil: || Uimhir || CEANNTEIDEAL 1: Fás Cliste agus Uilechuimsitheach DG EMPL || || || Bliain N[19] 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020 || IOMLÁN  Leithreasuithe faoi chomhair oibríochtaí || || || || || || || || Uimhir na líne buiséid || Gealltanais || (1) || 2 || 2 || 2 || 2 || 2 || 2 || 2 || 14 Íocaíochtaí || (2) || 0.8 || 0.8 || 2 || 2 || 2 || 2 || 2 || 11.6 Uimhir na líne buiséid || Gealltanais || (1a) || || || || || || || || Íocaíochtaí || (2 a) || || || || || || || || Leithreasuithe de chineál riaracháin arna maoiniú ó chlúdach na gclár sonrach[20] || || || || || || || || Uimhir na líne buiséid 29.010405 || || (3) || 0.047 || 0.047 || 0.047 || 0.047 || 0.047 || 0.047 || 0.047 || 0.329 IOMLÁN na leithreasuithe i gcomhair DG EMPL || Gealltanais || =1+1a +3 || 2.047 || 2.047 || 2.047 || 2.047 || 2.047 || 2.047 || 2.047 || 14,329 Íocaíochtaí || =2+2a +3 || 0.847 || 0.847 || 2.047 || 2.047 || 2.047 || 2.047 || 2.047 || 11.929 Tabhair faoi deara: Toimhdítear réamh-mhaoiniú 40 % i mbliain N agus íocaíocht deiridh 60 % i mbliain N+2 sa ríomh seo. Ceannteideal an chreata airgeadais ilbhliantúil: || 5 || Caiteachas riaracháin EUR milliúin (go dtí an 3ú deachúil) || || || Bliain N 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020 || IOMLÁN DG ESTAT ||  Acmhainní daonna || 0.223 || 0.223 || 0.223 || 0.223 || 0.223 || 0.223 || 0.223 || 1.559  Caiteachas riaracháin eile || || || || || || || || IOMLÁN DG ESTAT || Leithreasuithe || || || || || || || || IOMLÁN leithreasuithe faoi CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) || || || || || || || || EUR milliúin (go dtí an 3ú deachúil) || || || Bliain N 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020 || IOMLÁN IOMLÁN leithreasuithe faoi CHEANNTEIDEAL 1 GO CEANNTEIDEAL 5 den chreat airgeadais ilbhliantúil || Gealltanais || 2.270 || 2.270 || 2.270 || 2.270 || 2.270 || 2.270 || 2.270 || 15,890 Íocaíochtaí || 1.070 || 1.070 || 2.270 || 2.270 || 2.270 || 2.270 || 2.270 || 13,490 3.2.2. An tionchar a mheastar a bheidh ag an togra/tionscnamh ar leithreasuithe faoi chomhair oibríochtaí – ¨ Ní éilíonn an togra/tionscnamh go n-úsáidfear leithreasuithe faoi chomhair oibríochtaí. – X Éilíonn an togra/tionscnamh go n-úsáidfear leithreasuithe faoi chomhair oibríochtaí mar a mhínítear thíos: Leithreasuithe faoi chomhair gealltanas in EUR milliúin (go dtí an 3ú deachúil) Sonraigh cuspóirí agus aschuir ò || || || Bliain N 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020 || IOMLÁN ASCHUIR Saghas aschuir[21] || Meánchostas an aschuir || Líon na n-aschur || Costas || Líon na n-aschur || Costas || Líon na n‑aschur || Costas || Líon na n‑aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon iomlán na n‑aschur || Costas iomlán CUSPÓIR SONRACH Uimh. 1[22] || Staitisticí d'ardchaighdeán a sholáthar ar phríomhréimsí den bheartas sóisialta Líon na dtaifead || Micreashonraí an tsuirbhé || 3.4 €/taifead || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 4,066,336 || 14 Fo-iomlán chuspóir sonrach Uimh. 1 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 4,066,336 || 14 COSTAS IOMLÁN || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 4,066,336 || 14 3.2.3. An tionchar a mheastar a bheidh ag an togra/tionsnamh ar leithreasuithe de chineál riaracháin 3.2.3.1. Achoimre – ¨ Ní éilíonn an togra/tionscnamh go n-úsáidfear leithreasuithe de chineál riaracháin – X Éilíonn an togra/tionscnamh go n-úsáidfear leithreasuithe de chineál riaracháin mar a mhínítear thíos: EUR milliúin (go dtí an 3ú deachúil) || Bliain N 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020 || IOMLÁN CEANNTEIDEAL 5 den chreat airgeadais ilbhliantúil || || || || || || || || Acmhainní daonna || 0.223 || 0.223 || 0.223 || 0.223 || 0.223 || 0.223 || 0.223 || 1.559 Caiteachas riaracháin eile || || || || || || || || Fo-iomlán CHEANNTEIDEAL 5 den chreat airgeadais ilbhliantúil || || || || || || || || Fo-iomlán lasmuigh de CHEANNTEIDEAL 5[23] den chreat airgeadais ilbhliantúil || || || || || || || || Acmhainní daonna || 0.047 || 0.047 || 0.047 || 0.047 || 0.047 || 0.047 || 0.047 || 0.328 Caiteachas eile de chineál riaracháin || || || || || || || || Fo-iomlán lasmuigh de CHEANNTEIDEAL 5 den chreat airgeadais ilbhliantúil || || || || || || || || IOMLÁN || 0.270 || 0.270 || 0.270 || 0.270 || 0.270 || 0.270 || 0.270 || 1.887 3.2.3.2. Na hacmhainní daonna a mheastar a bheidh riachtanach – ¨ Ní éilíonn an togra/tionscnamh go n-úsáidfear acmhainní daonna – X Éilíonn an togra/tionscnamh go n-úsáidfear acmhainní daonna mar a mhínítear thíos: Sloinnfear an meastachán in aonaid i gcoibhéis lánaimseartha (nó go dtí an 1ú deachúil ar a mhéad) || Bliain N 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020  Poist don phlean bunaíochta (oifigigh agus gníomhairí sealadacha) 29 01 01 01 (Ceanncheathrú agus Oifigí Ionadaíocht an Choimisiúin) || 1.7 || 1.7 || 1.7 || 1.7 || 1.7 || 1.7 || 1.7 XX 01 01 02 (Toscaireachtaí) || || || || || || || XX 01 05 01 (Taighde indíreach) || || || || || || || 10 01 05 01 (Taighde díreach) || || || || || || ||  Pearsanra seachtrach (in aonaid de choibhéis lánaimseartha: FTE)[24] 29 01 02 01 (CA, INT, SNE ón ‘gclúdach iomlánaíoch’) || || || || || || || XX 01 02 02 (CA, INT, JED, LA agus SNE sna toscaireachtaí) || || || || || || || 29 01 04 05 [25] || - sa Cheanncheathrú[26] || 0.6 || 0.6 || 0.6 || 0.6 || 0.6 || 0.6 || 0.6 - i dtoscaireachtaí || || || || || || || XX 01 05 02 (CA, INT, SNE – Taighde indíreach) || || || || || || || 10 01 05 02 (CA, INT, SNE – Taighde díreach) || || || || || || || Línte buiséid eile (sonraigh) || || || || || || || IOMLÁN || 2.3 || 2.3 || 2.3 || 2.3 || 2.3 || 2.3 || 2.3 Is é XX an réimse beartais nó an teideal buiséid lena mbaineann. Comhlíonfar na riachtanais acmhainní daonna trí fhoireann ón Ard Stiúrthóireacht a bhfuil bainistíocht an bhirt faoina cúram cheana agus/nó atá ath-imlonnaithe taobh istigh den Ard Stiúrthóireacht, mar aon le haon leithdháileadh breise a d'fhéadfaí a thabhairt don Ard Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha. Cur síos ar na cúraimí a bheidh le déanamh: Oifigigh agus gníomhairí sealadacha || Déanfaidh oifigigh na cúraimí seo a leanas: - Obair ar mhodheolaíocht chun an suirbhé a shainiú go stuama - Obair TF maidir leis na sonraí a fháil, a bhailíochtú agus a phróiseáil - Anailís ar shonraí, scaoileadh sonraí agus tacaíocht d'úsáideoirí Pearsanra seachtrach || Déanfaidh SNEnna na cúraimí seo a leanas: - Obair ar mhodheolaíocht chun an suirbhé a shainiú go stuama 3.2.4. Comhoiriúnacht don chreat airgeadais ilbhliantúil reatha – X Tá an togra/an tionscnamh comhoiriúnach don chreat airgeadais ilbhliantúil reatha. – ¨ Beidh athchlárú an cheannteidil ábhartha sa chreat airgeadais ilbhliantúil ag gabháil leis an togra/tionscnamh seo. Neamhbhainteach – ¨ Éilíonn an togra/tionscnamh go gcuirfear an ionstraim sholúbthachta i bhfeidhm nó go ndéanfar athbhreithniú ar an gcreat airgeadais ilbhliantúil[27]. Neamhbhainteach 3.2.5. Ranníocaíochtaí ó thríú páirtithe – Ní dhéantar foráil sa togra/tionscnamh maidir le cómhaoiniú le tríú páirtithe X Déantar foráil sa togra/tionscnamh don chómhaoiniú atá réamh-mheasta thíos: Leithreasuithe in EUR milliúin (go dtí an 3ú deachúil) || Bliain N 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020 || Iomlán Sonraigh an comhlacht cómhaoinithe || 0.86 || 0.86 || 0.86 || 0.86 || 0.86 || 0.86 || 0.86 || 6.02 IOMLÁN leithreasuithe cómhaoinithe || 0.86 || 0.86 || 0.86 || 0.86 || 0.86 || 0.86 || 0.86 || 6.02 Tabhair faoi deara: rinneadh meastachán ar na méideanna seo ó chostais stairiúla, nuair a maoiníodh 70 % de na costais le EUR 2 mhilliún. Ciallaíonn sé seo gur theastaigh EUR 0.86 milliún uathu ó thríú páirtithe. Déantar neamhbhrabúsacht a áirithiú trí chnapshuimeanna do gach faighteoir (i.e. gach Ballstát) a ríomh le ríomh ceart ex ante. An tionchar a mheastar a bheidh ar ioncam – X Ní bheidh tionchar airgeadais ar bith ag an togra ar ioncam. – ¨ Beidh an tionchar airgeadais seo a leanas ag an togra/tionscnamh: – ¨ ar acmhainní dílse – ¨ ar ioncam ilghnéitheach EUR milliúin (go dtí an 3ú deachúil) Líne buiséid ioncaim || Leithreasuithe atá ar fáil don bhliain bhuiséadach leanúnach || Tionchar an togra/tionscnaimh[28] Bliain N || Bliain N+1 || Bliain N+2 || Bliain N+3 || ... iontráil na colúin ar fad a theastaíonn le fad an tionchair a thaispeáint (féach pointe 1.6) Airteagal …………. || || || || || || || || I gcás ioncaim ilghnéithigh shannta, sonraigh na línte buiséid a n-imrítear tionchar orthu. Neamhbhainteach Sonraigh an modh chun an tionchar ar ioncam a ríomh. Neamhbhainteach [1] IO L 55, 28.2.2011, lch 19. [2] IO L 55, 28.2.2011, lch 13. [3] IO L 77, 14.3.1998, lch 3. [4] IO L 87, 31.3.2009, lch 164. [5] IO L 55, 28.2.2011, lch 19. [6] IO L 55, 28.2.2011, lch 13. [7] IO L 77, 14.3.1998, lch. 3. [8] IO L 87, 31.3.2009, lch. 164. [9] IO L 298, 26.10.2012, lch 1. [10] Nár foilsíodh fós san Iris Oifigiúil. [11] ABM: Bainistiú de réir gníomhaíochtaí – ABB: Bunú an bhuiséid de réir gníomhaíochtaí. [12] Mar a thagraítear dó in Airteagal 49(6)(a) nó (b) den Rialachán Airgeadais [13] IO L 39, 9.2.2013, lch 12. [14] Is féidir mionsonraí ar na modhanna bainistíochta agus tagairtí don Rialachán Airgeadais a fheiceáil ar shuíomh gréasáin AS an Bhuiséid: http://www.cc.cec/budg/man/budgmanag/budgmanag_en.html [15] Mar a thagraítear dóibh in Airteagal 185 den Rialachán Airgeadais. [16] LD = Leithreasuithe difreáilte / LN = Leithreasuithe neamhdhifreáilte [17] CSTE: Comhlachas Saorthrádála na hEorpa. [18] Tíortha is iarrthóirí agus, nuair is iomchuí, tíortha ó na Balcáin Thiar a d'fhéadfadh a bheith ina n-iarrthóirí. [19] Is í bliain N an bhliain a gcuirtear tús le cur chun feidhme an togra/tionscnaimh. [20] Cúnamh agus caiteachas teicniúil agus/nó riaracháin ar mhaithe le cláir agus/nó bearta AE (seanlínte "BA"), taighde indíreach, taighde díreach a chur chun feidhme. [21] Is ionann aschuir agus táirgí agus seirbhísí le soláthar (e.g.: líon na malartuithe mac léinn a fhaigheann maoiniú, iomlán km de bhóithre a rinneadh, etc.). [22] Mar a thuairiscítear i Roinn 1.4.2. “Cuspóirí sonracha...”. [23] Cúnamh agus caiteachas teicniúil agus/nó riaracháin ar mhaithe le cláir agus/nó bearta AE (seanlínte "BA"), taighde indíreach, taighde díreach a chur chun feidhme. [24] CA= Gníomhaire ar conradh; INT= Foireann ghníomhaireachta (‘Intérimaire’); JED = ‘Jeune Expert en Délégation’ (Saineolaí Óg i dToscaireacht); LA= Gníomhaire Áitiúil; SNE= Saineolaí Náisiúnta ar Iasacht; [25] Faoin uasteorainn do phearsanra seachtrach ó leithreasuithe faoi chomhair oibríochtaí (na seanlínte "BA"). [26] Le haghaidh na gCistí Struchtúracha, an Chiste Eorpaigh Talmhaíochta um Fhorbairt Tuaithe (CETFT) agus an Chiste Eorpaigh Iascaigh (CEI) go bunúsach. [27] Féach pointe 19 agus pointe 24 den Chomhaontú Idirinstitiúideach. [28] A fhad a bhaineann le hacmhainní dílse traidisiúnta (dleachtanna talmhaíochta, tobhaigh siúcra), ní mór na méideanna a luaitear a bheith ina nglanmhéideanna, i.e. méideanna comhlána agus 25 % de chostais bhailiúcháin a bheith bainte astu.